Ian Bostridge
Store norske leksikon,Kunst og estetikk,Musikk,Klassisk musikk,Internasjonale klassiske sangere
Ian Bostridge er en britisk sanger (tenor), som regnes som en av vår tids fremste Liedtolkere. Hans karriere utspiller seg på store arenaer som Carnegie Hall og Festspillene i Salzburg.
Ian Bostridge studerte historie og filosofi ved universitetene i Cambridge og Oxford, og var universitetsstipendiat i Oxford, der han i 1997 utga avhandlingen Witchcraft and its Transformations 1650–1750, før han besluttet å satse på en sangkarriere.Han har hatt stor suksess som romansetolker (blant annet Schubert og Schumann), der han jevnlig besøker store festivaler som de i Salzburg, Edinburgh og Wien. I 1994 gjorde han sin operadebut som Lysander i Mendelssohns En midtsommernatts drøm, og har siden gjort seg særlig bemerket som Tamino i Mozarts Tryllefløyten. Han opptrer på operascener som Royal Opera House, Bayerische- og Wiener Staatsoper.I Norge er han også kjent for sitt samarbeid med Leif Ove Andsnes, blant annet på Risør kammermusikkfest. Eksterne lenker: Ian Borstidges side hos Managementet Asconas Holt Ian Bostridges side på plateselskapet Warner Classics